open-index/open-wikipedia-markdown huggingface dataset:
அம்மா (1982 திரைப்படம்)

**அம்மா** (*Amma*) 1982 ஆம் ஆண்டு சூன் மாதம் 24 ஆம் தேதியன்று வெளிவந்த தமிழ்த் திரைப்படமாகும். இப்படம் ராஜசேகர் இயக்கத்திலும், ஏ. வி. எம். தயாரிப்பிலும்  வெளிவந்தது. இப்படத்தின் முதன்மை வேடங்களில் பிரதாப் போத்தன், சரிதா நடித்தனர்.

## நடிகர்கள்
* பிரதாப் போத்தன்
* சரிதா
* வி. கே. ராமசாமி
* மனோரமா

## பாடல்கள்
இப்படத்திற்கு சங்கர் கணேஷ் இசையமைத்தனர். கவிஞர் வைரமுத்து பாடல்களை எழுதினார்.

## மேற்கோள்கள்

## வெளி இணைப்புகள்
*https://www.imdb.com/title/tt1394157/

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:சரிதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மனோரமா நடித்த திரைப்படங்கள்
படல்வாஸ்

thumb
thumb
**படல்வாஸ்** என்பது இந்தியாவின் ராஜஸ்தானில் உள்ள சிகார் மாவட்டத்தில் உள்ள சிகார் தாலுகாவில் உள்ள ஒரு கிராமம். இது சிகாரிலிருந்து 18 கிலோமீட்டர் தொலைவில் அமைந்துள்ளது. இது 600 ஆண்டுகளுக்கு முன்பு நிறுவப்பட்ட ஒரு பழைய வரலாற்று கிராமம்.

## பழைய மாளிகைகள்

* தாக்கூர் ரஞ்சீத் சிங் மாளிகை
* தாக்கூர் தீப் சிங் மாளிகை
* க்தேடா வீடு

## பிரபலமான இடங்கள்

* ரகுநாத்ஜி கா மந்திர், பாதல்வாஸ்
* ஷாஹித் அமர்சந்த் ஜுன்ஜார் ஜி கோவில், படல்வாஸ்
* கர்னி மாதா மந்திர் ஜால்யா
* சிவஸ்நாகர் மகாதேவ் கா மந்திர்
* ஸ்ரீ ஷதி மாதா
* மாவடி மாதா ஜி, படல்வாஸ்
* பாபா ராம்தேவ்ஜி கோவில், பஸ் ஸ்டாண்ட் படல்வாஸ்
* ஸ்ரீ கிரானி மாதா கோவில், படல்வாஸ்
* கோரனா, படல்வாஸ்

## மக்கள் தொகை தரவு
மொத்த குடும்பங்களின் எண்ணிக்கை 700. படல்வாஸ் கிராமத்தில் 0-18 வயதுடைய குழந்தைகளின் மக்கள் தொகை 446 ஆகும், இது கிராமத்தின் மொத்த மக்கள் தொகையில் 13.73% ஆகும். படல்வாஸ் கிராமத்தின் சராசரி பாலின விகிதம் 947 ஆகும், இது ராஜஸ்தான் மாநில சராசரியான 928 ஐ விட அதிகமாகும். மக்கள்தொகை கணக்கெடுப்பின்படி பாதல்வாக்களுக்கான குழந்தை பாலின விகிதம் 828 ஆகும், இது ராஜஸ்தான் சராசரியான 888 ஐ விடக் குறைவு. மக்கள்தொகை தரவு 2011

## குறிப்புகள்

* 
* https://www.indiagrowing.com/Rajasthan/Sikar/Sikar/Badalwas
* https://www.getatoz.com/postoffice/badalwas/332023
* https://www.newsnationtv.com/pincodes/rajasthan/sikar/badalwas-bo

w

பகுப்பு:சீகர் மாவட்டம்
பகுப்பு:Coordinates on Wikidata
லைசியா

**லைசியா** (*Lycia*, லைசியன் : 𐊗𐊕𐊐𐊎𐊆𐊖 *Trm̃mis* ;    ,  ;    ) என்பது அனத்தோலியாவில் உள்ள ஒரு புவிசார் அரசியல் பகுதி ஆகும். இது  தற்போதய துருக்கியின் தெற்கு கடற்கரையில் உள்ள அந்தால்யா மற்றும் முலா மாகாணங்கள், மத்தியதரைக் கடலின் எல்லையிலும், உள்நாட்டில் பர்துர் மாகாணத்தையும் கொண்டதாக உள்ளது. பண்டைய எகிப்து மற்றும் வெண்கலக் காலத்தின் பிற்பகுதியில் இட்டைட்டு பேரரசின் பதிவுகளிலிருந்து வரலாற்றில் அறியப்பட்ட இது, லூவிய மொழிக் குழு பேசும் மக்களைக் கொண்டதாக இருந்தது. இரும்புக் காலத்தில் அகாமனிசியப் பேரரசில் லைசியா தன்னிச்சையாக இணைந்த பிறகு, எழுதப்பட்ட பதிவுகள் லைசியன் மொழியில் (லூவியனின் பிற்கால வடிவம்) கல்லில் பொறிக்கத் தொடங்கின. அக்காலத்தில் (546&nbsp;கி.மு) லூவியன் மொழி பேசுபவர்கள் அழிக்கப்பட்டனர், மேலும் லிசியாவுக்கு பாரசீக மொழி பேசுபவர்களின் வருகைதந்தனர். இப்பகுதியின் பழைய பெயர் **அலோப்** (    ) என்று பண்டைய ஆதாரங்கள் குறிப்பிடுகின்றன. ,  ) 

லிசியா பாரசீகப் போர்களில் பாரசீகர் அணியில் இருந்து போராடியது. ஆனால் கிரேக்கர்களால் அகாமனிசியப் பேரரசு தோற்கடிக்கப்பட்டது. அதன்பிறகு ஏதெனியன் பேரரசில் சிலகாலம் உறுப்பினராக இருந்தது. பிறகு, இது பிரிந்து சுதந்திரமாக மாறியது. அதன்பிறகு மீண்டும் பாரசீகர்களின் கீழ் இருந்தது. பின்னர் காரியாவின் மவுசோலசால் கைப்பற்றப்பட்டு, மீண்டும் பாரசீகர்களின் கைகளுக்கே வந்தது. இறுதியாக பேரரசர் அலெக்சாந்தர்  பாரசீகர்களைய தோற்கடித்தப் பிறகு மாசிடோனிய மேலாதிக்கத்தின் கீழ் வந்தது. கிரேக்க மொழி பேசுபவர்களின் வருகை மற்றும் மீதமுள்ள லைசியன் மொழி பேசுபவர்களின் எண்ணிக்கை குறைந்ததன் காரணமாக, லிசியா மாசிடோனியர்களின் கீழ் விரைவாக கிரேக்க மயமாக்கப்பட்டது. அதன்பிறகு  லைசியன் மொழி கல்வெட்டுகள் மற்றும் நாணயங்களில் இருந்து மறைந்தது.

## குறிப்புகள்

பகுப்பு:பண்டைய கிரேக்க புவியியல்
பகுப்பு:டெலியன் கூட்டணி உறுப்பினர்கள்
பாம்ப்ளியா

**பாம்ப்ளியா** (*Pamphylia*,    , *பம்ஃபிலியா*, நவீன உச்சரிப்பு *Pamfylía* / pæm ˈfɪl iə / ) என்பது சின்ன ஆசியாவின் தெற்கில், லைசியாவிற்கும் சிலிசியாவிற்கும் இடையில், மத்தியதரைக் கடலில் இருந்து தாரசு மலை வரை நீண்டுள்ளது (இவை அனைத்தும் நவீன கால துருக்கியின், அந்தால்யா மாகாணத்தில் உள்ளது).  இது வடக்கில் பிசிடியாவை எல்லையாக கொண்தாக இருந்தது. எனவே இது சிறிய அளவிலான ஒரு நாடாக இருந்தது. சுமார் 50 கி.மீ. (30 மைல்) அகலம் கொண்ட சுமார் 120 கி.மீ. (75 மைல்) கடற்கரையை மட்டுமே கொண்டிருந்தது. உரோமானிய நிர்வாகத்தின் கீழ் பம்பிளியா என்ற சொல் பிசிடியா மற்றும் ஃபிரிஜியா மற்றும் லைகோனியாவின் எல்லைகள் வரை முழுவதுமாக உள்ளடக்கும் வகையில் நீட்டிக்கப்பட்டது. மேலும் இந்த பரந்த பொருளில் இது தொலெமியால் பயன்படுத்தப்பட்டது.

## குறிப்புகள்

பகுப்பு:பண்டைய கிரேக்க புவியியல்
கோப்ரூகி ஆறு

thumb| செல்ஜிக்கு அருகிலுள்ள யூரிமெடன் பள்ளத்தாக்கு, அதன் குறுக்கே உள்ள உரோமானியர் கால பாலம்
**கோப்ரூகி** பண்டைய காலத்தில் **யூரிமெடோன் (Köprüçay**, பண்டைய பெயர் **Eurymedon** ( பண்டைய கிரேக்கம் : Εὐρυμέδων)  என்பது துருக்கியின் அந்தால்யா மாகாணத்தில் பாயும் ஒரு ஆறாகும்.  இது மத்தியதரைக் கடலில் கலக்கிறது.

இதன் முகத்துவாரத்தில், கிமு 460 களில் (உண்மையான காலம் மிகவும் சர்ச்சைக்குரியது), ஏதெனியன் தளபதி சிமோன்  பெரிய பாரசீக கப்பல்கள் மற்றும் மேற்கு நோக்கி நகர்ந்த படைகளைத் தோற்கடித்தார் ( யூரிமெடோன் போர் ).  தரை மற்றும் கடல் போர்களான இந்த இரண்டு போர்கள் ஒரு நாள் நீடித்தது. போரின் முடிவில்  200 கப்பல்களைக்  கொண்ட போனீசியன் கடற்படை முழுவதையும் சிமோன் கைப்பற்றியோ அல்லது அழித்தோ வெற்றிகொண்ட நிகழ்ச்சி  நிகழ்ந்தது.

கிமு 190 இல், லூசியஸ் எமிலியஸ் ரெஜில்லஸ் தலைமையிலான உரோமானியக் கடற்படை, ஹன்னிபால் தலைமையிலான மூன்றாம் ஆண்டியோகசின் செலூசிட் கடற்படையை ஆற்றின் அருகே தோற்கடித்தது.

இசுட்ராபோ, கேப்ரியாஸ் என்று அழைக்கப்படும் ஏரி இதன் முகத்துவாரத்துக்கு அருகில் உள்ளளதாக பதிவு செய்துள்ளார். இருப்பினும் அந்த பகுதி இன்று உவர்ச் சதுப்பு நிலமாக உள்ளது. உரோமானிய அடித்தளத்தின் மீது அமைந்துள்ள செல்ஜுக் கால யூரிமெடன் பாலம், ஆஸ்பெண்டோசில் ஆற்றைக் கடக்க கட்டப்பட்டது. மேலும் அப்ஸ்ட்ரீம், பழங்கால செல்ஜ் செல்லும் பாதையில் பாதி வழியில், மற்றொரு ரோமானியப் பாலம் யூரிமெடன் பள்ளத்தாக்கைக் கடந்து செல்ல கட்டப்பட்டது.

## குறிப்புகள்

பகுப்பு:துருக்கிய ஆறுகள்
நற்கு வனவிலங்கு சரணாலயம்

**நற்கு வனவிலங்கு சரணாலயம்** (*Nargu Wildlife Sanctuary*) என்பது இமாச்சலப்பிரதேசத்தின் மண்டி மாவட்டத்தில் உல் ஆற்றின் கிழக்குப் பகுதியில் அமைந்துள்ளது. இது சரணாலயமாக 1999-ல் அறிவிக்கப்பட்டது. இச்சரணாலயம் 132.37 சதுர கி.மீ. பரப்பளவைக் கொண்டுள்ளது. சரணாலயத்தின் சரிவுகளில் ஆல்பைன் காடுகள் காணப்படுகின்றன. இச்சரணாலயம் பல்வேறு வகையான விலங்குகள் மற்றும் பறவைகளின் தாயகமாக உள்ளது.

## நிலவியல்
சுமார் 278 சதுர கி.மீ. பரப்பளவில் இந்த சரணாலயம் 1999ஆம் ஆண்டு அக்டோபர் 23-ல் இமாச்சலப்பிரதேச அரசால் அறிவிக்கப்பட்டது.  29 நவம்பர் 2013 அன்று, எல்லைகளை வரையறை செய்ததன் காரணமாக, பரப்பளவு  ஆகக் குறைக்கப்பட்டது. இச்சரணாலயம் வடக்கு, கிழக்கு, தெற்கு, மேற்கு புவிசார் ஒருங்கிணைப்புகளுக்குள் அமைந்துள்ளது. இந்த சரணாலயம் குல்லு மாவட்டத்தின் குல்லு வனப் பிரிவின் கீழ் வருகிறது. இருப்பினும் இதன் சில பகுதிகள் மண்டி மாவட்டத்தில் அமைந்துள்ளது.

## அணுகல்
* விமான நிலையம்:- புந்தார் (குல்லு)
* தொடருந்து நிலையம்: ஜோகிந்தர்நகர் (40 கி. மீ. தொலைவில்)
* சாலை:- சரணாலயம் சாலை மூலம் நன்கு இணைக்கப்பட்டுள்ளது.

## மேற்கோள்கள்

## வெளி இணைப்புகள்
* இமாச்சலப்பிரதேசம் சுற்றுலா
* இமாச்சலப்பிரதேச சுற்றுலா மேம்பாட்டுக் கழகம்

பகுப்பு:இமாச்சலப் பிரதேச வனவிலங்கு காப்பகங்கள்
மஜ்தல் சரணாலயம்

**மஜ்தல் சரணாலயம்** (*Majthal Sanctuary*) என்பது இந்தியாவின் இமாச்சலப்பிரதேசம் சோலன் மாவட்டத்தில் அமைந்துள்ளது. இச்சரணாலயம் செங்குத்தான மற்றும் கரடுமுரடான நிலப்பரப்பைக் கொண்டுள்ளது. இச்சரணாலயம் சுமார் 10 கி. மீ. தூரத்தில் கச்சா சாலையில் கராகாட் (சிம்லா-பிலாஸ்பூர் நெடுஞ்சாலை) கஷ்லாக் சாலையில் அமைந்துள்ளது. இந்த சரணாலயத்தில் அழிந்து வரும் சீர் பெசன்ட் அதிக எண்ணிக்கையில் காணப்படுவதாகக் கூறப்படுகிறது. மேலும் கோரல் எண்ணிக்கையும் அதிகமாக உள்ளது. இமாச்சலப் சுற்றுலா நிறுவனம் குளிர்காலத்தில் இச்சரணாலயத்திற்குப் பயணம் செய்யப் பரிந்துரைக்கிறது.

## மேற்கோள்கள்

## வெளி இணைப்புகள்

* இமாச்சலப்பிரதேச சுற்றுலா
* இமாச்சலப்பிரதேச சுற்றுலாக் வளர்ச்சிக் கழகம்

பகுப்பு:இமாச்சலப் பிரதேச வனவிலங்கு காப்பகங்கள்
போல்தாவா

**போல்தாவா** (**Poltava**) உக்ரைன் நாட்டின்  மத்திய கிழக்கில் உள்ள போல்தாவா மாகாணத்தின் தலைநகரம் மற்றும் மாநகராட்சி ஆகும்.103 சதுர கிலோ மீட்டர் பரப்பளவு கொண்ட போல்தாவா நகரத்தின் 2021-ஆம் ஆண்டின் மக்கள் தொகை  2,83,402 ஆகும். இது வோர்ஸ்க்லா ஆற்றின் கரையில் அமைந்துள்ளது.

## நிர்வாகப் பிரிவுகள்
போல்தாவா நகரத்தின் நிர்வாகம் 50 உறுப்பினர்கள் கொண்ட குழுவால் நிர்வகிக்கப்படுகிறது. இதன் தலைவர் மேயர் ஆவார்.  

நிர்வாக வசதிக்காக போல்தாவா நகரம் ஷெவ்சென்கிவ்ஸ்கி மாவட்டம்,  கீவ்ஸ்கி  மாவட்டம் மற்றும் பொடில்ஸ்கி  மாவட்டம் என மூன்று மாவட்டங்களாகப் பிரிக்கப்பட்டுள்ளது.மேலும் இந்நகரத்துடன்  5 கிராமங்கள் இணைக்கப்பட்டுள்ளது.

## பொருளாதாரம் & உட்கட்டமைப்பு

### போக்குவரத்து
 

போல்தாவா நகரத்திலிருந்து கீவ், கார்கீவ் போன்ற நகரங்களுடன் தொடருந்துகள் இணைக்கிறது. போல்தாவா நகரத்தில் பன்னாட்டு வானூர்தி நிலையம் உள்ளது.

## கல்வி
போல்தாவா நகரத்தில் அறிவியல் மற்றும் தொழில்நுட்பப் பல்கலைக்கழகங்களும், மருத்துவக் கல்லூரிகளும் உள்ளது.
## 2022 உக்ரைன் மீதான உருசியாவின் படையெடுப்பு

2022 உக்ரைன் மீதான உருசியாவின் படையெடுப்பின் போது சுமி நகரத்தில் சிக்கியிருந்த 694 இந்திய மாணவர்கள் பொல்தாவா நகரத்திற்கு பேருந்துகள் மூலம் அழைத்து வரப்பட்டு, பின்னர் உக்ரைனின் பாதுகாப்பான பகுதிக்கு கொண்டு செல்லப்பட்டனர்.

## புவியியல்

### தட்ப வெப்பம்

## படக்காசிகள்

File:Poltava Dvoryanske zibrannya.JPG|Building of the Noble Assembly
File:Poltava City Hall.JPG|State administrative building (Russian Empire)
File:PoltavaSpasskajaCerkov.jpg|Church of the Savior
File:P1230516 Вул. Жовтнева, 23.jpg|Poltava Theatre of Music and Drama
File:"Грандъ Отель" купця І. Гінсбурга.JPG|Merchant Ginzburg's "Grand Hotel"
File:Poltava Ivan Kotlyarevsky Obelisk.JPG|Obelisk at the Ivan Kotlyarevsky's burial
File:Poltava Mansion of Bahmackiy.JPG|Moorish-styled mansion of Bakhmatsky
File:Poltava Monastery 03.jpg|Exaltation of the Cross nunnery
File:Poltava Well (Memorial - Estate writer I.P.Kotlyarevsky).JPG|Traditional Ukrainian well, *krynytsia* (Kotlyarevsky's estate)
File:Будинок земства P1230868 пл. Конституції, 2.jpg|Former Regional Administration building
File:Інститут шляхетних дівчат,Полтава, Проспект Першотравневий, 24 061.jpg|Former Institute of Noble Maidens (today - National Technical University)
File:Братська могила 1345 російських воїнів (Поле Полтавської битви),.jpg|Mass burial of 1345 Russian soldiers (perished at the Battle of Poltava)
File:Poltava2.jpg|Main pedestrian street of Poltava
File:Poltava selansky bank SAM 7645 53-101-0521.JPG|State security office
File:Корпусный парк.jpg|Round square in central Poltava

## இதனையும் காண்க
* போல்தாவா மாகாணம்
* 2022 உக்ரைன் மீதான உருசியாவின் படையெடுப்பு
* கங்கா நடவடிக்கை
## மேற்கோள்கள்

## வெளி இணைப்புகள்

* 
* 
* 
* 
* 
* The murder of the Jews of Poltava during World War II, at Yad Vashem website.

பகுப்பு:உக்ரைனிய நகரங்கள்
ரோடியம்(III) அயோடைடு

**உரோடியம்(III) அயோடைடு** (*Rhodium(III) iodide*) RhI3 என்ற மூலக்கூற்று வாய்ப்பாட்டால் விவரிக்கப்பட்டும் ஒரு கனிம வேதியியல் சேர்மமாகும். கருப்பு நிறத்தில் ஒரு திண்மமாக இது காணப்படுகிறது.

## தயாரிப்பு
நீரிய பொட்ட்டாசியம் அயோடைடுடன் ரோடியம்(III) புரோமைடு சேர்த்து வினைபுரியச் செய்தால் உரோடியம்(III) அயோடைடு உருவாகிறது.
:RhBr3 + 3KI → RhI3 + 3KBr

## கட்டமைப்பு
அலுமினியம் குளோரைடு (AlCl3), இட்ரியம்(III) குளோரைடு (YCl3) போன்ற சேர்மங்களின் மையக்கருத்தை அடிப்படையாகக் கொண்ட அதே படிக கட்டமைப்பையே உரோடியம்(III) அயோடைடும் ஏற்கிறது.
கனசதுர நெருக்கப் பொதிவு அயோடைடு அயனிகளும். ரோடியம் அயனிகளும் எண்முக மூலக்கூற்று வடிவத்தின் இடைவெளிகளில் நிரம்பி உருவாகும் அடுக்குகளை இக்கட்டமைப்பு கொண்டுள்ளது. 

## வினைகள்
நீரிலி வடிவத்தில் மட்டுமே உரோடியம்(III) அயோடைடு காணப்படுகிறது. நீரேற்றுகளாக இது உருவாவதில்லை. 
தொடர்புடைய [RhI6]3− என்ற எதிர்மின் அயனியும் உருவாகாது என முன்னதாகக் கூறப்பட்டது.   ஆனால் ரோடியம்(III) குளோரைடை (RhCl3·3H2O) ஐதரயோடிக் அமிலம் மற்றும் பிப்பெரசீன் ஆகியவற்றாலான அடுக்கின் வழியாக விரவல் வினைக்கு உட்படுத்தி பின்னர் தயாரிக்கப்பட்டது. 
## மேற்கோள்கள்

பகுப்பு:ரோடியம்(III) சேர்மங்கள்
பகுப்பு:அயோடைடுகள்
பகுப்பு:பிளாட்டினம் குழு ஆலைடுகள்
கீத்தூர்ன்

**கீத்தூர்ன்** (டச்சு உச்சரிப்பு: [ˈɣitɦoːr(ə)n]) என்பது நெதர்லாந்தின் ஓவரேஸ்செல் மாகாணத்தில் உள்ள ஒரு கிராமமாகும். 2020-ஆம் ஆண்டு கணக்கின்படி இக்கிராமத்தில் 2,795 மக்கள் வசிக்கின்றனர். இது ஸ்டீம்வேக்கர்லன்ட் நகராட்சியில் ஸ்டீம்வேக் நகரிலிருந்து தென்மேற்கே 5 கிமீ தொலைவில் அமைந்துள்ளது. ஊரிலுள்ள எண்ணிலடங்கா கால்வாய்களின் வாயிலாக நீர்வழிப் போக்குவரத்தை மட்டுமே பிராதனப் போக்குவரத்தாகக் கொண்ட ஒரு கிராமமாக கீத்தூர்ன் திகழ்கிறது. "டச்சு வெனிஸ்" () அல்லது "நெதர்லாந்தின் வெனிஸ்" என்று அழைக்கப்படும் இக்கிராமம், நெதர்லாந்திலிருந்து மட்டுமின்றி வெளிநாடுகளிலிருந்தும் சுற்றுலா பயணிகள் வருகை தரும் ஒரு பிரபலமான டச்சு சுற்றுலா தலமாக விளங்குகிறது.

## வரலாறு
சில காலத்திற்கு முன்பு வரை கீத்தூர்ன் ஒரு பாதசாரி ஊராக இருந்தது. தற்போது இதற்கு விதிவிலக்குகள் செய்யப்பட்டுள்ளன. 1958-க்குப் பிறகு கீத்தூர்ன் உள்நாட்டிற்குள் மிகவும் பிரபலமான இடமாக மாறியது. டச்சுத் திரைப்படத் தயாரிப்பாளரான பெர்ட் ஹான்ஸ்ட்ரா தனது புகழ்பெற்ற நகைச்சுவைத் தயாரிப்பை கீத்தூர்ன் கிராமத்தில் எடுத்ததே இதற்குக் காரணம். கிராமத்தின் பழைய பகுதியில் சாலைகளே இருந்திருக்கவில்லை. ஊரின் அனைத்துப் போக்குவரத்தும் அங்குள்ள பல கால்வாய்களில் ஒன்றில் நடைபெற்றது. காலப்போக்கில் மிதிவண்டி ஓட்டும் பாதை மட்டுமே அங்கு கூடுதலாக அமைக்கப்பட்டது. முற்றா நிலக்கரி தோண்டுவதன் விளைவால் உருவான பள்ளத்தாக்குகளே கீத்தூர்னில் ஏரிகளாக உருவாயின.

1973-ஆம் ஆண்டு வரை கீத்தூர்ன் ஒரு தனி நகராட்சியாக இருந்தது. அதன் பின்னர் பிரிடர்வீட் நகரின் ஒரு பகுதியாக கீத்தூர்ன் மாறியது. 2001-இல் ஸ்டீம்வேக்குடன் இணைக்கப்பட கீத்தூர்ன் தனது நகராட்சி அந்தஸ்தை இழந்தது.

## சுற்றுலா
பழைய பாரம்பரிய கிராமமான கீத்தூர்னில் சுற்றுலா ஒரு முக்கியப் பங்கு வகிக்கிறது. இன்றுவரை படகின் மூலம் மட்டுமே முழுமையாக அணுக முடிந்த கீத்தூர்ன் கிராமம், பொதுவாக "வடக்கின் வெனிஸ்" என்றும் "நெதர்லாந்தின் வெனிஸ்" என்றும் அழைக்கப்படுகிறது. கீத்தூர்ன் கிராமத்தில் கால்வாய்களுக்குக் குறுக்கே 176 பாலங்கள் உள்ளன.

## கிராமக் காட்சிகள்

File:Giethoorn, Bestanddeelnr 901-7742.jpg|1946-ஆம் ஆண்டைய காட்சி
De varende kruidenier in de Giethoornse gracht aan het werk - Giethoorn - 20396071 - RCE.jpg|1955-ஆம் ஆண்டைய காட்சிThe village in 1955
File:Giethoorn Netherlands flckr01.jpg|2014-ஆம் ஆண்டைய காட்சி
File:Giethoorn, Binnenpad 48, kerk Zuidervermaning (3) RM-10502-WLM.jpg|ஊரிலுள்ள கிறித்தவ தேவாலயம்
File:Ostrich statue in Giethoorn.jpg|வான்கோழி சிற்பம்
File:Giethoorn.jpg|ஊரின் காட்சி
File:Giethoorn houten brug.jpg|ஊரின் காட்சி
File:Giethoorn 01.JPG|ஊரின் காட்சி
File:Giethoorn house.jpg|ஊரிலுள்ள ஒரு வீட்டின் காட்சி
File:Giethoorn Netherlands flckr03.jpg|ஊரின் காட்சி
File:Bridge in Giethoorn.jpg|ஊரிலுள்ள ஒரு பாலத்தின் காட்சி
File:Pretty house in Giethoorn.jpg|ஊரின் காட்சி
File:Giethoorn Netherlands Bovenwijde-01.jpg|ஊரின் காட்சி
File:Kerk van Giethoorn.jpg|ஊரின் காட்சி
File:Giethoorn Netherlands Channels-and-houses-of-Giethoorn-06.jpg|ஊரின் காட்சி
File:Giethoorn Netherlands flckr02.jpg|ஊரின் காட்சி


## தரவுகள்

## வெளி இணைப்புகள்
* கீத்தூர்ன் சுற்றுலா வலைப்பக்கம்
* கீத்தூர்னின் அங்கீகர்க்கப்பட்ட வலைப்பக்கம் (டச்சு மொழியில்)

பகுப்பு:நெதர்லாந்தின் நகரங்கள்
கன்வார் சரணாலயம்

**கன்வார் சரணாலயம்** (*Kanwar Sanctuary*) இமாச்சலப்பிரதேச குலு மாவட்டத்தில் பர்பதி பள்ளத்தாக்கில் அமைந்துள்ளது. கசோல் வனச்சரக அலுவலர் பார்வையாளர்களுக்குத் தேவையான தகவல் மற்றும் உதவியினை வழங்குகிறார். கசோலிலிருந்து அடர்ந்த தியோதர் மற்றும் பிர் காடுகள் வழியாகக் காரகன் நாலா வழியாக மேல்நோக்கி நடப்பது மகிழ்வானது. இந்த சரணாலயத்தில் இமயமலை வரையாடு அதிக எண்ணிக்கையில் காணப்படுகிறது.**

* வானூர்தி நிலையம்:  புந்தார் (குலுவிலிருந்து 10 கி. மீ. தொலைவில்)
* தொடருந்து நிலையம்: அருகிலுள்ள தொடருந்து நிலையம் ஜோகிந்தர்நகர் (95 கி. மீ. குலுவிலிருந்து)
* சாலை: நன்கு இணைக்கப்பட்டுள்ளது
* தில்லி வழி மண்டி: 530 கி. மீ.
* சிம்லா: 240 கி. மீ.

## மேற்கோள்கள்

## வெளி இணைப்புகள்

* இமாச்சலப்பிரதேச சுற்றுலா
* இமாச்சலப்பிரதேச சுற்றுலா வளர்ச்சிக் கழகம்
* கன்வார் சரணாலயம் 

பகுப்பு:இமாச்சலப் பிரதேச வனவிலங்கு காப்பகங்கள்
பல்லார்பூர்

**பல்லார்பூர்** (**Ballarpur**) (*பழைய பெயர்:பலார்ஷா*) இந்தியாவின் மகாராட்டிரா மாநிலத்தின் கிழக்கில் விதர்பா பகுதியில் உள்ள சந்திரபூர் மாவட்டத்தில் அமைந்த நகரம் ஆகும்.   
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 18.5 சதுர கிலோ மீட்டர் பரப்பளவும், 32 வார்டுகளும்,  19,596  குடும்பங்களைக் கொண்ட  பல்லார்பூர் நகரத்தின் மொத்த மக்கள் தொகை 89,452  ஆகும். மக்கள் தொகையில் ஆண்கள் 45877  மற்றும்  பெண்கள்  43,575 உள்ளனர். பாலின விகிதம் 1000 ஆண்களுக்கு   950  பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 10.08%  ஆகும். சராசரி எழுத்தறிவு 78.39%    ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே   26,026 மற்றும் 6,497   ஆகவுள்ளனர். இதன் மக்கள் தொகையில் இந்துக்கள்	64.47%, இசுலாமியர்கள் 12.69%, பௌத்தர்கள் 19.55%, கிறித்துவர்கள் 1.64%, சீக்கியர்கள் 1.36% மற்றும் பிறர்  0.28% ஆக உள்ளனர்.   சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில்  பேர் வீதம் வாழ்கின்றனர். 
## போக்குவரத்து

பல்லார்பூர் நகரத்தில் உள்ள பல்ஹர்சா சந்திப்பு தொடருந்து நிலையம் நாக்பூர், புனே மற்றும் மும்பை நகரங்களுடன் இணைக்கிறது.
மாநில நெடுஞ்சாலை எண் 264, பல்லார்பூர் நகரத்தை நாக்பூருடன் இணைக்கிறது.

## பொருளாதாரம்
மேற்கு நிலக்கரி வயல்கள் நிறுவனத்தின் நிலக்கரி சுரங்கங்கள் பெல்லார்பூர் நகரத்தைச் சுற்றிலும் உள்ளது.  மூங்கில் காடுகள் இந்நகரத்தைச் சுற்றியுள்ளதால், பல்லார்பூரில் காகித தொழிற்சாலைகள் உள்ளது.
## மேற்கோள்கள்

பகுப்பு:சந்திரபூர் மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
யூரிமெடோன் சமர்

**யூரிமெடான் சமர்** (*Battle of the Eurymedon*) என்பது ஏதென்சின் டெலியன் கூட்டணியைச் சேர்ந்த கிரேக்க நகர அரசுகள் மற்றும் பாரசீகப் பேரரசான முதலாம் செர்கசுக்கு  இடையே நீர் மற்றும் நிலத்தில் நடந்த இரட்டைப் போராகும். இது கிமு 469 அல்லது 466 இல், சின்ன ஆசியாவின் பம்ஃபிலியாவில் உள்ள யூரிமெடன் ஆற்றின் (இப்போது கோப்ரூகி ) முகத்துவாரத்தில் நடந்தது. இது டெலியன் கூட்டணியின் போர்களின் ஒரு பகுதியாகும். மேலும் இது கிரேக்க-பாரசீகப் பெரும் போர்களின் ஒரு பகுதியாகும்.

கிரேக்கத்தின் மீதான முதல் மற்றும் இரண்டாவது பாரசீக படையெடுப்புகளில் (முறையே கி.மு. 492 &#x2013; 490 மற்றும் 480 &#x2013; 479 ) கிரேக்க கூட்டணி வெற்றிபெற்றது. தங்கள் மீது போர் தொடுத்த பாரசீகத்துடனான போரைத் தொடர ஏதென்ஸ் மற்றும் ஏஜியன் தீவுகளின் பல நகர அரசுகளுக்கு இடையே டெலியன் கூட்டணி உருவாக்கப்பட்டது. இரண்டாவது படையெடுப்புக்கு முடிவுரை எழுதிய பிளாட்டீயா மற்றும் மைக்கேல் போர்களுக்குப் பிறகு, கிரேக்க நட்பு நாடுகள் செஸ்டோஸ் மற்றும் பைசான்டியம் நகரங்களை முற்றுகையிட்டு தாக்குதலை மேற்கொண்டன. போருக்கான பொறுப்பை பின்னர் டெலியன் கூட்டணி  ஏற்றுக்கொண்டது. மேலும் அடுத்த தசாப்தத்தில் ஏஜியன் தீவுகளில் இருந்த பாரசீகத்தின் தளங்களைத் தொடர்ந்து தாக்கப்பட்டன.

கிமு 469 அல்லது 466 இல், பாரசீகர்கள் கிரேக்கர்களுக்கு எதிரான ஒரு பெரிய தாக்குதலுக்காக  பெருமளவில் இராணுவத்தையும் கடற்படையையும் திரட்டத் தொடங்கினர். யூரிமெடனுக்கு அருகில் ஒன்று கூடி, ஒவ்வொரு நகரத்தையும் கைப்பற்றி, சின்ன ஆசியாவின் கடற்கரையை நோக்கி நகர்வதை நோக்கமாகக் கொண்டிருந்தனர். இது ஆசிய கிரேக்கப் பகுதிகளை மீண்டும் பாரசீகக் கட்டுப்பாட்டின் கீழ் கொண்டுவரும் திட்டமாகும். இத்திட்டம் நிறைவேறினால் ஏஜியன் கடலில் கிரேக்கர்கள் மீதான கடற்போர்  பயணங்களைத் தொடங்குவதற்கு  கடற்படைத் தளங்களை பாரசீகர்களுக்கு மீண்டும் உருவாக ஏதுவாகும். பாரசீகத்தின் இந்த ஏற்பாடுகளைக் கேள்விப்பட்ட ஏதெனியன் தளபதி சிமோன் 200 கப்பல்களை  எடுத்துக்கொண்டு பம்ஃபிலியாவில் உள்ள ஃபாசெலிசுக்கு வந்தடைந்தார். அந்த நகர அரசு இறுதியில் டெலியன் கூட்டணியில் இணைய ஒப்புக்கொண்டது. இதனால் பாரசீக போர் திட்டத்தின்  முதல் நோக்கத்தை திறம்பட தடுக்கப்பது.

சிமோன் பின்னர் யூரிமெடான் அருகே பாரசீகப் படைகளை முன்கூட்டியே தாக்குவதற்காக நகர்ந்தார். ஆற்றின் முகத்துவாரத்தில் பயணம் செய்த சிமோன், அங்கு கூடியிருந்த பாரசீக கடற்படையை விரைவாக விரட்டினார். பாரசீக கடற்படையின் பெரும்பகுதி கரையொதுங்கியது. மேலும் மாலுமிகள் பாரசீக இராணுவத்தின் தங்குமிடத்திற்கு தப்பி ஓடினர்.  பின்னர் சிமோன் கிரேக்க கடற்படையை தரையிறக்கி பாரசீக இராணுவத்தைத் தாக்கி, அப்படைகளை முறியடித்தார். கிரேக்கர்கள் பாரசீக முகாமைக் கைப்பற்றி, பலரை கைதிகளாக்கி அழைத்துச் சென்றனர். மேலும் 200  பாரசீக போர்க் கப்பல்களை அழித்தார். இந்த அதிர்ச்சியூட்டும் இரட்டைத் தோல்வியானது பாரசீகர்களை பெரிதும் மனச்சோர்வடையச் செய்ததாகத் தெரிகிறது. மேலும் குறைந்தது கிமு 451 வரை ஏஜியன் கடலில் பாரசீக போர் தொடர்களை இந்நிகழ்வு தடுத்தது.

## குறிப்புகள்

பகுப்பு:Coordinates on Wikidata
பகுப்பு:டெலியன் கூட்டணியின் போர்கள்
பகுப்பு:ஏதென்சு சம்பந்தப்பட்ட கடற்படை சமர்கள்
பகுப்பு:பண்டைய கிரேக்கம் சம்பந்தப்பட்ட போர்கள்
பகுப்பு:கிரேக்க பாரசீகப் போர்களின் சமர்கள்
பகுப்பு:கிரேக்க பாரசீகப் போர்களின் கடற்படை சமர்கள்
ஏஜியன் தீவுகள்

thumb| '''ஏஜியன் கடல் தீவுகளின்'''  தீவுக் குழுக்களை வரைபடம் காட்டுகிறது
[thumb|403x403px| [ஏஜியன் கடல் மற்றும் தீவுகளின் செயற்கைக்கோள் படக் காட்சி]]
**ஏஜியன் தீவுகள்** (*Aegean Islands*,      ;    ) என்பது ஏஜியன் கடலில் உள்ள தீவுக் கூட்டங்களாகும். இத்தீவுக் கூட்டங்களின் மேற்கிலும் வடக்கிலும் கிரேக்கமும், கிழக்கில் துருக்கியின் பிரதான நிலப்பகுதியும் உள்ளன. தீவுக் கூட்டத்தின் தென் எல்லையாக கிரீட் தீவும், தென்கிழக்கு எல்லையாக ரோட்ஸ், கர்பதோஸ், கசோஸ் ஆகிய தீவுகள் அமைந்துள்ளன. ஏஜியன் கடலின் பண்டைய கிரேக்க பெயர், *[[தீவுக்கூட்டம்|ஆர்கபேளகோ]]* (  , *தீவுக்கூட்டங்கள்* ) என்பதாகும். பின்னர் அதில் உள்ள தீவுகளுக்கு அப்பெயர் பயன்படுத்தப்பட்டது. பின்னர் பொதுவாக எந்த தீவுக் கூட்டத்தைக் குறிக்கவும் சொலாக அது மாறியது.

ஏஜியன் தீவுகளில் பெரும்பாலானவை கிரேக்க நாட்டைச் சேர்ந்தவை. அவை ஒன்பது நிர்வாகப் பிராந்தியங்களாகப் பிரிக்கப்பட்டுள்ளன. ஏஜியன் கடலில் துருக்கிக்குச் சொந்தமான குறிப்பிடத்தக்க தீவுகளாக கடலின் வடகிழக்கு பகுதியில் இம்ப்ரோஸ்  (Gökçeada) மற்றும் தெனெடோஸ் (Bozcaada) போன்றவை உள்ளன. துருக்கியின் மேற்கு கடற்கரையில் உள்ள பல்வேறு சிறிய தீவுகளும் துருக்கிய இறையாண்மையின் கீழ் வருகின்றன.

தீவுகளில் வெப்பமான கோடையும், மிதமான குளிர்காலமும் உள்ளது. இது நடுநிலக்கடல் சார் வானிலை ( கோப்பன் காலநிலை வகைப்படுத்தலில் *Cfa* ) உள்ளது.

## தீவுக் கூட்டங்கள்
ஏஜியன் தீவுகள் பாரம்பரியமாக வடக்கிலிருந்து தெற்கு வரை ஏழு குழுக்களாகப் பிரிக்கப்படுகின்றன:

* வடகிழக்கு ஏஜியன் தீவுகள்
* யூபோயா
* ஸ்போரேட்ஸ் ( *வடக்கு ஸ்போரேட்ஸ்* )
* சைக்லேட்ஸ்
* சரோனிக் தீவுகள்
* டோடெகனீஸ் ( *தெற்கு ஸ்போரேட்ஸ்* )
* கிரீட்

ஏஜியனின் தீவுகளில் இத்தாலிய தீவுகள் என்ற பெயரானது (  )  1912 இல் இட்டாலோ-துருக்கியப் போரின்போது இத்தாலியால் கைப்பற்றப்பட்ட ஏஜியன் தீவுகளைக் குறிக்க சில சமயங்களில் பயன்படுத்தப்படுகிறது. அவை 1923 முதல் 1947 வரை இத்தாலியின் கட்டுப்பாட்டில் இருந்தன ( லாசேன் உடன்படிக்கையின் மூலம்): ரோட்ஸ், காஸ்டெல்லோரிசோ, டோடெகனீஸ் உள்ளிட்ட தீவுகள் இருந்தன. 1947 இல் சமாதான உடன்படிக்கையில்,  இத்தாலிய கட்டுப்பாட்டில் இருந்த இத் தீவுகள் கிரேக்கத்திற்கு வழங்கப்பட்டன.

## ஆயர் கடல்கள்
உரோமானிய மாகாணமான இன்சுலேயின் (ஏஜியன் தீவுகள்) பண்டைய ஆயர் கடல்களாக, அன்னுரியோ *பொன்டிஃபியோவில்* பட்டியலிடப்பட்டுள்ளது. : 

உரோமானிய மாகாணமான லெஸ்போஸின் (ஏஜியன் தீவுகள்) பண்டைய எபிஸ்கோபல் சீஸ், அன்னுரியோ *பொன்டிஃபியோவில்* பட்டியலிடப்பட்டுள்ளது: 

## குறிப்புகள்

## வெளி இணைப்புகள்

* 
பகுப்பு:கிரேக்க மொழி வார்த்தைகளைக் கொண்ட கட்டுரைகள்
பகுப்பு:ஏஜியன் தீவுகள்
ஹெகெட்டோரிடீஸ்

**ஹெகெட்டோரிடீஸ்** (*Hegetorides*,    ) என்பவர் ஏதென்ஸ் மற்றும் ஸ்பார்டா (கிமு 431-404) இடையே நடந்த பெலோபொன்னேசியன் போரின் போது கிரேக்க தீவான தாசோசின் குடிமகனாக இருந்தார் என, இரண்டாம் நூற்றாண்டின் வரலாற்றாசிரியர் பாலியானஸ் குறிப்பிட்டுள்ளார்.  சில குறிப்புகள் தாசியன் கிளர்ச்சி எனவும் குறிப்பிடுகின்றன. லெம்ப்ரியரின் செவ்வியல் அகராதியில் இவரைப் பற்றி  ஹெகெடோரைடீஸ் தனது நகரம் ஏதெனியப் படைகளால் முற்றுகையிடப்பட்டு அதனால் மக்கள் பட்டிணியால் படும் துண்பத்தைக் கண்டு, ஏதெனியர்களோடு சமாதானாக போகவேண்டும் என்று முதலில் பேசும் எவருக்கும் மரண தண்டனை என்ற சட்டம் அந்த நாட்டில் இருந்தது. இதனால்  இவர் தன் கழுத்தில் தூக்குக் கயிற்றை மாட்டிக்கொண்டு அகோராவுக்குள் சென்றார். இவர் தன் சக குடிமக்களிடம் ஏதெனியர்களிடம் சமாதானமாக போகும்படியும் அதை சொன்னதற்காக அவர்கள் விரும்பியபடி தனக்கான தண்டனையை அளிக்குமாறு கூறினார். தாசியர்கள் இவரது உறுதியைக் கண்டு அதிர்ச்சியடைந்தனர். மேலும் அவையினர் இவர் கருத்தை ஏற்று சமாதானமாக போக ஒப்புக் கொண்டனர். இவரை மன்னித்தனர். இவ்வாறு இவர் நகரத்தை பட்டினியிலிருந்தும்,  மரணத்திலிருந்தும் காப்பாற்றினார்.

பெலோபொன்னேசியப் போரின் முக்கிய செவ்வியல் அதிகாரத்தில், துசிடிடீஸ், ஹெஜெடோரைடீசைக் குறித்து குறிப்பிடப்படவில்லை. மேலும் தாசோசின் குடியேற்றமான கேலெப்ச்சின் பின்னணியில் தாசோசை குறித்து ஒருமுறை மட்டுமே குறிப்பிடப்படுவதாகத் தோன்றுகிறது (அவரது *பெல்பொன்னேசியப் போரின்* புத்தகம் V). கிமு 463 இல் ஏதெனியன் கூட்டணியில் இருந்து தாசோஸ் கிளர்ச்சி செய்தால் ஏதென்சால் தாக்கப்பட்டது. பெலோபொன்னேசியப் போருக்கு முன்னதாக ஹெஜெடோரைடீசின் கதை தோன்றியிருக்கலாம் எனப்படுகிறது.

## இதையும் காண்க
* குடியியற் சட்டமறுப்பு

## குறிப்புகள்

**Lempriere's Dictionary* 3rd ed. 1843.

பகுப்பு:பண்டைய கிரேக்க நபர்கள்
பன்னாட்டு மலை அருங்காட்சியகம்

**பன்னாட்டு மலை அருங்காட்சியகம்**  (*International Mountain Museum*) நேபாள நாட்டின்  பொகாரா நகரத்தில்  அமைந்துள்ளது.

## விளக்கம்
பன்னாட்டு மலை அருங்காட்சியகத்திற்கு ஒவ்வோர் ஆண்டும் இலட்சத்திற்கும் மேற்பட்ட உள்நாட்டு மற்றும் வெளிநாட்டு சுற்றுலாப் பயணிகள் வருகை தருகின்றனர். உலகெங்கிலும் உள்ள மலை மற்றும் மலையேறுதல் தொடர்பான கடந்த கால மற்றும் தற்போதைய முன்னேற்றங்கள்   பதிவுசெய்யப்பட்டு இங்கு  ஆவணப்படுத்துகிறது மற்றும் காட்சிப்படுத்துகிறது. அருங்காட்சியகத்தில் மூன்று முக்கிய கண்காட்சி அரங்குகள் உள்ளன: இமயமலை அரங்கு,  புகழ் அரங்கு, உலக மலைகள் அரங்கு  என்பவை அம்மூன்று அரங்குகளாகும்.  அருங்காட்சியகத்தின் உள்ளே, நேபாள மக்களின் பாரம்பரிய கலாச்சாரம் மற்றும் மதிப்புகளை பிரதிபலிக்கும் முயற்சியாக, புகழ்பெற்ற சிகரங்கள், புகழ்பெற்ற மலையேறுபவர்களின் விளக்கங்கள், மலைவாழ் மக்களின் கலாச்சாரம் மற்றும் வாழ்க்கை முறை, புவியியல் உள்ளிட்ட தாவரங்கள் மற்றும் விலங்கினங்கள் பற்றிய கண்காட்சிகள் உள்ளன. 

## காட்சியகம்

படிமம்:Dedicated to Mountaineers who lost their lives.jpg|அருங்காட்சியகத்தில் மலையேறுபவர்களுக்காக அர்ப்பணிக்கப்பட்ட நினைவுச்சின்னம்
படிமம்:Monument international mountain museum.jpg|அருங்காட்சியக மண்டபத்திற்கு செல்லும் பாதையில் உயிரிழந்த மலையேறுபவர்களுக்கு அர்ப்பணிக்கப்பட்ட நினைவுச்சின்னம்
படிமம்:Rock climbing practice wall.jpg|மாரிசு எர்சாக்கு ஏறும் சுவர் அருங்காட்சியகத்தில் அமைந்துள்ளது
படிமம்:International Mountain Museum (2010), Pokhara, Nepal-26.jpg|பதனப்படுத்தப்பட்ட நேபாளச் சிறுத்தை


## மேலும் பார்க்கவும்
* இந்திய துணைக்கண்டம்
* தெற்காசியா

## மேற்கோள்கள்


பகுப்பு:Coordinates on Wikidata
பகுப்பு:நேபாளம்
பகுப்பு:நேபாளத்தில் சுற்றுலாத்துறை
இலதா சாளுக்கியர்கள்

**இலதா சாளுக்கியர்கள்** ( *Chalukyas of Lata* ) என்பது ஒரு இந்திய வம்சமாகும். இது 10-11 ஆம் நூற்றாண்டுகளில் இன்றைய குசராத்தின் இலதா பகுதியை ஆண்டது. இவர்கள் ஆரம்ப ஆண்டுகளில் மேலைச் சாளுக்கியர்களின் நிலப்பிரபுக்களாக ஆட்சி செய்தனர். இறுதியில் குசராத்தின் சோலாங்கியர்களால் தோற்கடிக்கப்பட்டனர்.

## வரலாறு
வம்சத்தின் முதல் ஆட்சியாளரான பாரப்பன், மேலைச் சாளுக்கிய மன்னர் இரண்டாம் தைலப்பனின் தளபதியாக அடையாளம் காணப்படுகிறார். அவர் தைலப்பனால் இலதா பிராந்தியத்தின் ஆளுநராக ஆக்கப்பட்டிருக்கலாம். மெருதுங்காவின் 'பிரபந்த-சிந்தாமணியின்'படி, பாரப்பனும் சபடலக்சத்தின் ஆட்சியாளரும் ( சாகமான மன்னர் இரண்டாம் விக்ரஹராஜா ) கூட்டாகச் சேர்ந்து ஒரு முறை குசராத்தைத் தாக்கினர். குசராத்தின் சோலங்கி மன்னன் மூலராஜா, சபடலக்ச ஆட்சியாளரிடம் பாரப்பனைக் கையாளும் வரை அவரைத் தாக்க வேண்டாம் என்று கேட்டுக் கொண்டார். பின்னர் அவர் பாரப்பனை தோற்கடித்தார். இது சபடலக்ச மன்னரை குசராத்தில் இருந்து தப்பி ஓட தூண்டியது. மெருதுங்கா குசராத்தைச் சேர்ந்தவர் என்பதால், இந்தக் கணக்கு பாரபட்சமாக இருக்கலாம். விக்ரஹராஜா மூலராஜாவைத் தோற்கடித்து, பரூச் வரை அணிவகுத்துச் சென்றார். அங்கு அவர் தனது குல தெய்வமான ஆஷாபுர மாதாவிற்கு அர்ப்பணிக்கப்பட்ட ஒரு கோவிலைக் கட்டினார் என்று சாகமான வரலாற்றாசிரியர்கள் கூறுகின்றனர். ஒரு கோட்பாட்டின் படி, இரண்டாம் விக்ரஹராஜா பாரப்பனுடன் கூட்டணி வைத்து, சுதந்திரம் அடைய அவருக்கு உதவினார். 

ஹேமச்சந்திரனின் 'திவ்யாஷ்ரயா காவ்யத்தின்'படி, மூலராஜாவின் மகன் சாமுண்டராஜா இலதா மீது படையெடுத்து பாரப்பனைக் கொன்றார். பாரப்பனின் மகன் கோகி-ராஜா இலதா பிராந்தியத்தில் குடும்ப ஆட்சியை மீட்டெடுத்திருக்கலாம். ஆனால், பொ.ச.1074 சோலங்கியர்களால் வம்சம் அழிக்கப்பட்டதாகத் தெரிகிறது. 

## கல்வெட்டுகள்
940 சாலிவாகன ஆண்டு (1018 பொ.ச.) தேதியிட்ட கீர்த்திராஜாவின் செப்புத்தகடு கல்வெட்டு சூரத்தில் கண்டுபிடிக்கப்பட்டது. இது அவரது முன்னோர்களுக்கு கோகி, பாரப்பன் மற்றும் நிம்பர்கன் என்று பெயரிடுகிறது.

972 சா. ஆ (1050 பொ.ச. எக்லகரே மற்றும் 1051 பொ.ச சூரத்து) தேதியிட்ட திரிலோச்சனா-பாலனின் இரண்டு செப்புத் தகடு கல்வெட்டுகளும் கண்டுபிடிக்கப்பட்டுள்ளன. இந்த கல்வெட்டுகள் சாளுக்கியர்களின் புராண தோற்றம் பற்றிய கணக்கை வழங்குகின்றன: குடும்பத்தின் முன்னோடி படைப்பாளி தெய்வமான விரிஞ்சியின் *சுலுகாவிலிருந்து* (தண்ணீர் வைத்திருக்கும் ஒரு பாத்திரம் அல்லது மடிந்த பனை) உருவானது. தெய்வத்தின் ஆலோசனையின் பேரில், அவர் கன்னோசியின் இராஷ்டிரகூட இளவரசியை மணந்தார். திரிலோச்சனபாலனின் கல்வெட்டுகள் அவரது மூதாதையர்களான வத்சா, கீர்த்தி, கோகி மற்றும் பாரப்பாவைக் குறிப்பிடுகின்றன. வத்சா சோமநாதக் கடவுளுக்கு தங்கக் குடை கட்டியதாகவும், இலவச உணவுகாக சத்திரத்தை நிறுவியதாகவும் கூறுகிறது. இந்தக் கல்வெட்டுகளில் 'திரிலோச்சனபாலன் மகா-மண்டலேசுவரன்' என்று அழைக்கப்படுகிறார். 1050 பொ.ச. கல்வெட்டு அவர் ஏகல்லகரம் கிராமத்தை (நவீன எக்லகரே ) தாராதித்யன் என்ற பிராமணருக்கு நன்கொடையாக அளித்ததை பதிவு செய்கிறது.

## சான்றுகள்

பகுப்பு:இந்திய அரச மரபுகள்
பகுப்பு:குசராத் வரலாறு
ஹசன் பைக்கர்

**ஹசன் பைக்கர்** (Hasan Piker) இணையத்தில் **ஹசன்அபி** (HasanAbi) என அறியப்படுகிறார். இவர் ஒரு அமெரிக்க டுவிட்ச் நேரடி ஒளிபரப்பாளர் மற்றும் இடதுசாரி அரசியல் விமர்சகர்.

## பிறப்பு
ஹசன் டோகன் பைக்கர், இவர் நியூ பிரன்சுவிக் நகரில் துருக்கிய பெற்றோருக்கு பிறந்தார் மற்றும் துருக்கியின் இஸ்தான்புல்லில் வளர்ந்தார்.

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:வலைப்பதிவாளர்கள்
பொக்காரா இரங்கசாலா

**பொக்காரா இரங்கசாலா** (*Pokhara Rangasala*) என்பது நேபாளத்தின் கண்டகி மாகாணத்தின் பொக்காரோ நகரத்தில் அமைந்துள்ள ஒரு பல்நோக்கு விளையாட்டு அரங்கமாகும். இங்கு 16,500 பார்வையாளர்கள் அமர்ந்து போட்டிகளைக் காணலாம். இந்த இடம் பொக்காராவின் தெற்கே சேதி ஆற்றின் கிழக்குக் கரையில் ராம்பசாரில் அமைந்துள்ளது.
## வரலாறு

பொக்காரா இரங்கசாலாவில் 400 மீட்டர் தடகளப் பாதையால் சூழப்பட்ட ஒரு கால்பந்து மைதானம், ஒரு கைப்பந்து மைதானம், ஒரு கூடைப்பந்து மைதானம், துடுப்பாட்ட மைதானம் மற்றும் பூப்பந்து, கராத்தே மற்றும் பிற உட்புற விளையாட்டுகள் போன்ற விளையாட்டுகளுக்கான மூடப்பட்ட அரங்கம் ஆகியவவை உள்ளன. காசுகி மாவட்ட விளையாட்டு அலுவலகம் மற்றும் நிர்வாக கட்டடம் போன்றவையும் இங்கு உள்ளன. தசரத் இரங்கசாலா அரங்கத்திற்கு அடுத்ததாக பன்னாட்டு கால்பந்து போட்டிகளை நடத்துவதற்குரிய அரங்கமாக இவ்வரங்கம் உள்ளது. இதேபோல பன்னாட்டு துடுப்பாட்ட போட்டிகளை நடத்திவரும் திரிபுவன் பல்கலைக்கழக துடுப்பாட்ட மைதானத்திற்கு அடுத்ததாக இவ்வசதியைப் பெற்றுள்ள அரங்கமாகவும் இம்மைதானம் திகழ்கிறது. நேபாள தேசிய கால்பந்து அணியின் பல பன்னாட்டு  நட்பு அளவு  போட்டிகள் இங்கு நடைபெற்றுள்ளன.  கைப்பந்து, கூடைப்பந்து, துடுப்பாட்டம் , மல்யுத்தம், குத்துச்சண்டை மற்றும் பூப்பந்து போன்ற போட்டிகளை நடத்தும்  வசதியும் இங்குள்ளது.   
## நடத்தப்பட்ட போட்டிகள்
* தியாகிகள் நினைவு முதல் ஏ நிலை கால்பந்து போட்டி
* 2019 தெற்காசியப் போட்டிகள்
* ஆண்டுதோறும் ஆகாகா தங்கக் கோப்பை 
## மேற்கோள்கள்

பகுப்பு:நேபாளம்
பகுப்பு:நேபாளத்தில் விளையாட்டு
இரத்னா மந்திர்

**இரத்னா மந்திர்** (*Ratna Mandir*) என்பது நேபாள அரச குடும்பத்தால் பயன்படுத்தப்பட்ட ஒரு முன்னாள் அரண்மனை ஆகும்.

நேபாளத்தின் கண்டகி மாகாணம் பொக்காராவில் உள்ள பெவா ஏரிக்கு அருகில் இரத்னா மந்திர் அமைந்துள்ளது. இரத்னா மந்திர் 1956 ஆம் ஆண்டு மகேந்திர வீர விக்ரம் சா என்ற மன்னரால் அவரது மனைவி இரத்னாவிற்காக கட்டப்பட்டதாகும். அரண்மனை 56,468 சதுர மீட்டரில் பரவியுள்ளது.  

## மேற்கோள்கள்

பகுப்பு:நேபாள அரண்மனைகள்
பகுப்பு:நேபாளம்
கால்கோட்டு தர்பார்

**கால்கோட்டு தர்பார்** (*Galkot Durbar*) என்பது நேபாள நாட்டின் கண்டகி மாகாணம், கால்கோட்டு நகராட்சியில் அமைந்துள்ள வரலாற்றுச் சிறப்பு மிக்க ஓர் அரண்மனையாகும். 

சௌபிசி இராச்சியம் எனப்படும் 24 மாநிலங்களின் கூட்டமைப்பில் இருந்த குட்டி இராச்சியமான கால்கோட்டு இராச்சியத்தால் இந்த அரண்மனை கட்டப்பட்டது.

நேபாளத்தில் உள்நாட்டுப் போர் நடைபெற்ற போது அரண்மனையிலிருந்த வரலாற்று ஆவணங்கள் மாவோயிசுட்டுகளால் சூறையாடப்பட்டன. கால்கோட்டு தர்பார் தற்போது புறக்கணிக்கப்பட்ட நிலையில் உள்ளது.  

கால்கோட்டு தர்பாரை கால்கோட்டின் நகைகள் கிரீடம் என்று அழைப்பர்.

## மேற்கோள்கள்

பகுப்பு:நேபாள அரண்மனைகள்
பகுப்பு:கண்டகி பிரதேசம்
தேசியப் பங்குச் சந்தை முறைகேடு வழக்கு

**தேசியப் பங்குச் சந்தை முறைகேடு வழக்கு**,  இந்திய தேசிய பங்கு சந்தை நிறுவனத்தின் தலைமைச் செயல் அதிகாரியாக சித்ரா ராமகிருஷ்ணா  2013 முதல் 2016ம் ஆண்டு வரை பதவி வகித்து வந்தார். சித்ரா ராமகிருஷ்ணா பதவிக் காலத்தில் பல்வேறு நிதி முறைகேடுகளில் ஈடுபட்டதாக இந்திய பங்கு மற்றும் பரிவர்த்தனை வாரியம் (செபி )   குற்றம் சாட்டியதுடன், முன் அனுபவம் இல்லாத சென்னையைச் *ஆனந்த் சுப்பிரமணியம்* என்பவரை தலைமை வியூக அதிகாரியாக நியமித்தது, அவருக்கு வழக்கத்திற்கு மாறாக கூடுதலாக பல்வேறு சலுகைகள் வழங்கியதாக குற்றம் சாட்டப்பட்டது. மேலும் தேசியப் பங்குச் சந்தையின் தரவுகள் வெளியே கசிய விட்டதாகவும், இதனால் கோடிக்கணக்கான ரூபாய் ஆதாயம் அடைந்ததாக சித்ரா ராமகிருஷ்ணனின் மீது குற்றச்சாட்டுகள்  வைக்கப்பட்டது. முன்பின் பார்த்திராத ஒரு இமயமலை யோகியின் ஆலோசனையின் பேரில் தான்  ஆனந்த் சுப்பிரமணியனுக்கு பதவி, பதவி உயர்வு மற்றும் ஊதியச் சலுகைகள் வழங்கியதாக விசாரணையில் தெரிவித்தார்.

மேலும் தேசியப் பகுச் சந்தையின் தரவு தளத்தை, சித்ரா ராமகிருஷ்ணா மற்றும் ஆனந்த் சுப்ரமணியனும் இணைந்து, வெளியே கசிய விட்டதால் ஐந்தாண்டுகளில் 500 பில்லியன் ரூபாய் தேசியப் பங்குச் சந்தை நிறுவனத்திற்கு நிதி  இழப்பு ஏற்பட்டதாக தடயவியல் தணிக்கையில் குற்றம் சாட்டப்பட்டது.

இந்த முறைகேடுகள் குறித்து விசாரித்த நடுவண் புலனாய்வுச் செயலகம்  சித்ரா ராமகிருஷ்ணனின் மும்பை வீடு உட்பட, அவருக்கு தொடர்புடைய அலுவலகங்களில், மும்பை வருமான வரி புலனாய்வு இயக்குனரக அதிகாரிகள் 17 பிப்ரவரி 2022 அன்று சோதனை மேற்கொண்டனர். இதனையடுத்து 6 மார்ச் 2022 அன்று சித்ரா ராமகிருஷ்ணா தில்லியில் கைது செய்யப்பட்டார். மேலும் சென்னையில் உள்ள ஆனந்த் சுப்பிரமணியத்திற்கு சொந்தமான இடங்களிலும் 25 பிப்ரவரி 2022 அன்று சோதனை நடத்தி, 25 பிப்ரவரி 2022 அன்று கைது செய்தனர்.இதனைத் தொடர்ந்து ஆனந்த் சுப்பிரமணியன் வீட்டைச் சோதனை செய்த காவல்துறையினர், ஆனந்த சுப்பிரமணியனையும் கைது செய்து சிறையில் அடைத்தனர்.

இந்நிலையில் பிப்ரவரி 2022 மாதத்தில்,  சித்ரா ராமகிருஷ்ணன், சென்னையில் முக்கிய இடத்தில் உள்ள தனது 3.2 கோடி மதிப்புள்ள வீட்டை,  ஆனந்த் சுப்ரமணியத்தின் மனைவி சுனிதா ஆனந்த்திற்கு விற்றது வெளியாகியுள்ளது.

## பின்னணி
எர்னஸ்ட் & யங் (Ernst & Young) என்ற நிறுவனம் நடத்திய தடவியவியல் தணிக்கையால், தேசியப் பங்குச் சந்தையில் நடந்த முறைகேடுகள் 2015ஆம் ஆண்டு வெளிவந்தது முறைகேட்டை அறிந்தும் எந்த விசாரணையும் இல்லாமல் சித்ரா ராமகிருஷ்ணாவை பதவி விலக தேசிய பங்கு சந்தை இயக்குநர் குழு அனுமதித்தது என செபி கூறியது. எர்னசட் & யங் தடவியல் சோதனை மூலம் ஆனந்த் சுப்பரமணியன் தான் இமயமலை யோகி என்று கூறியுள்ளது. தேசிய பங்கு சந்தையும் 2018-ஆம் ஆண்டு ஆனந்த் சுப்பரமணியன் தான் இமயமலை யோகி என்று கூறியுள்ளது. சித்ரா ராமகிருஷ்ணாவுக்கு 3 கோடி ரூபாய் அபராதம் விதித்துள்ள செபி, இனி வரும் 3 ஆண்டுகளுக்கு பங்கு சந்தை தொடர்பான நடவடிக்கைகளில் அவர் ஈடுபடக் கூடாது எனவும், செபியிடம் பதிவு செய்துள்ள நிறுவனத்தில் இடைத்தரகராக பணிபுரிய கூடாது எனவும் உத்தரவிட்டுள்ளது.  தேசிய பங்குச்சந்தை இயக்குநர்கள் குழு இவரின் செயலில் தவறை\முறைகேட்டை அறிந்திருந்த போதிலும் இவர் செயலை பெரிதும் பாராட்டி பதவி விலக அனுமதித்துள்ளது 

## இதனையும் காண்க
* சித்ரா ராமகிருஷ்ணா

## மேற்கோள்கள்

*
பகுப்பு:இந்தியாவில் ஊழல்
பகுப்பு:குற்றப் புலனாய்வு
நுவாகோட்டு அரண்மனை

**நுவாகோட்டு அரண்மனை** (Nuwakot Palace) 18 ஆம் நூற்றாண்டில் நேபாளத்தின் முதல் மன்னர் பிருத்வி நாராயண் சாவால் கட்டப்பட்ட அரண்மனையாகும். பிதூர் நகராட்சியின் நுவாகோட்டு நகரத்தில் இந்த அரண்மனை அமைந்துள்ளது.

2015 ஆம் ஆண்டு ஏப்ரல் மாதத்தில் நேபாளத்தில் ஏற்பட்ட நிலநடுக்கத்திற்குப் பிறகு அரண்மனை தற்போது மீட்டெடுக்கப்பட்டு வருகிறது, அப்போது இந்த வளாகம்  அழித்தது. நுவாகோட்டு அரண்மனை 2008 ஆம் ஆண்டு முதல் யுனெசுகோவின் ஒரு தற்காலிக தளமாக பட்டியலிடப்பட்டுள்ளது.

## மேற்கோள்கள்

பகுப்பு:நேபாள அரண்மனைகள்
பகுப்பு:நேபாளம்
தாசோஸ்

thumb|280x280px| தாசோஸ் (மேற்கிலிருந்து)
**தாசோஸ்**  (*Thasos* அல்லது *Thassos*  ) என்பது ஒரு கிரேக்க தீவு ஆகும். புவியியல் ரீதியாக இது வடக்கு ஏஜியன் கடலின் ஒரு பகுதியாகும். ஆனால் நிர்வாக ரீதியாக கவாலா பிராந்திய அலகு, மாசிடோனியாவின் ஒரு பகுதியாகும். இது வடக்கே உள்ள பெரிய கிரேக்க தீவாகும். மேலும் கிரேக்கத் தீவுகளில் பரப்பளவில் 12 வது பெரிய தீவாகும். தீவில் உள்ள மிகப்பெரிய நகரத்தின் பெயர் தாசோஸ்  (அதிகாரப்பூர்வமாக *லிமெனாஸ் தாசோ*, "போர்ட் ஆஃப் தாசோஸ்" என அழைக்கப்படுகிறது) ஆகும். இந்த நகரம் தீவின் வடக்குப் பகுதியில், கிரேக்கத்தின் பிரதான நிலப்பகுதிக்கு எதிரே அமைந்துள்ளது. மேலும் இது கெரமோட்டியிலிருந்து சுமார்  தொலைவில் அமைந்துள்ளது. தசேஸ் தீவு பழங்காலத்திலிருந்தே அதன் மிதவெப்ப நீர் ஊற்று குளியல் வளாகங்களுக்காக  அறியப்படுகிறது.

தாசோசின் பொருளாதாரமானது மரம் (காடுகள் நிறைந்தது), பளிங்கு சுரங்கங்கள், ஆலிவ் எண்ணெய், தேன் ஆகியவற்றை நம்பியுள்ளது. மற்ற கிரேக்க தீவுகளின் அளவிற்கு இல்லாவிட்டாலும், 1960களில் இருந்து சுற்றுலாவும் முக்கியத்துவம் பெற்றுள்ளது.

## குறிப்புகள்

பகுப்பு:பண்டைய கிரேக்க நகர அரசுகள்
பகுப்பு:டெலியன் கூட்டணி உறுப்பினர்கள்
பகுப்பு:கிரேக்கத் தீவுகள்
பகுப்பு:Coordinates on Wikidata
அனிதா குப்தா

**அனிதா குப்தா** (*Anita Gupta*) இந்தியாவைச் சேர்ந்த ஒரு சமூக தொழில்முனைவோர் ஆவார்.  இயற்கை விவசாயியாகவும் பழங்குடி ஆர்வலராகவும் இவர் இயங்கி வருகிறார். 50,000 எண்ணிக்கைக்கும் மேற்பட்ட கிராமப்புற பெண்களுக்கு பயிற்சி அளிக்க ஏற்பாடு செய்துள்ளார்.

## வாழ்க்கை
குப்தா ஒரு ஏழ்மையான குடும்பத்தில் இருந்து வந்தவராவார்.  தனது குழந்தைகளைப் பெற்றெடுக்க அழைத்துச் சென்ற பெண்ணை ஒரு தாத்தா அடிப்பதை இவர் கண்டார்.  சிறுமி கல்வியறிவு பெற்றிருந்தால், தாத்தாவின் துன்புறுத்தலை எதிர்க்க அவளுக்கு அதிகாரம் கிடைத்திருக்கும் என்று தான் நினைத்ததாக பின்னர் இவர் கூறினார்.

பீகாரில் உள்ள போச்பூரில் இருந்து அனிதா குப்தா வந்தார். அங்கு 50,000 எண்ணிக்கைக்கும் மேற்பட்ட கிராமப்புற பெண்களுக்கு  கைவினைப் பொருட்கள், குச்சிகள் மற்றும் நகைகள் உருவாக்குதல் ஆகிய தொழில்களில் பயிற்சி அளித்துள்ளார்.

1993 ஆம் ஆண்டு இவருக்கு பத்து வயதாக இருந்தபோது இவரும் இவரது சகோதரரும் போச்பூர் மகிளா கலா கேந்திரா என்ற அமைப்பை உருவாக்கினர், அனிதா குப்தா பின்னர் இவ்வமைப்பின் தலைவராகப் பணியாற்றினார்.  இவ்வமைப்பு பணம் சம்பாதித்தால், தங்கள் குழந்தைகளை பள்ளிக்கு அனுப்ப முடியும் என்று சொல்லி பெண்களை பணம் சம்பாதிக்க ஈடுபட ஊக்குவிக்கும் அமைப்பாகும். அரசாங்கத்திடம் இருந்து பணம் பெறும் வகையில் சங்கமாகப் பதிவு செய்தபோது அமைப்பு மாற்றப்பட்டது. அர்ராவில்  அமைந்துள்ள இந்த அமைப்பு 10,000 பெண்களுக்கு வேலைவாய்ப்பை உருவாக்கியுள்ளது என்று கூறுகிறது. அனிதாவின்  நிறுவனம் டாடா சமூக அறிவியல் நிறுவனத்திலும்,  மற்றும் கைவினைப் பொருட்கள் மேம்பாட்டு ஆணையரகத்திலும்  பங்குதாரராக சேர்த்துக் கொள்ளப்பட்டது.

2022 ஆம் ஆண்டு மார்ச்சு மாதம் 8 ஆம் தேதியன்று , இந்தியாவில் பெண்களுக்காக வழங்கப்படும் மிக உயரிய விருதான நாரி சக்தி புரசுகார் விருதைப் பெற, புதுதில்லியில் உள்ள குடியரசுத் தலைவர் மாளிகைக்கு  அனிதா குப்தா அழைக்கப்பட்டார். இந்தியாவில் கோவிட்-19 தொற்றுநோய் காரணமாக, முந்தைய ஆண்டில் இவ்விருது எதுவும் வழங்கப்படவில்லை.  அரசு கடந்த ஆண்டு மற்றும் இந்த ஆண்டு விருது பெற்றவர்களை அழைத்திருந்தது. குப்தா மற்றும் 28 பெண்களுக்கு குடியரசுத் தலைவர் ராம்நாத் கோவிந்த் விருதை வழங்கினார். விருதுக்கு முந்தைய நாள் இரவு. இவர்கள் அனைவரும்  பிரதமர் நரேந்திர மோடியை சந்தித்தார்கள்.

## மேற்கோள்கள்

பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
பகுப்பு:பீகார் நபர்கள்
பகுப்பு:1980கள் பிறப்புகள்
ஊர்மி பாசு

**ஊர்மி பாசு**  (*Urmi Basu*)  இந்தியாவைச் சேர்ந்த ஒரு பெண்கள் உரிமை ஆர்வலர் ஆவார்.  கொல்கத்தாவில் பாலியல் தொழிலாளர்களைப் பாதுகாத்து வரும் இயக்கத்தில் ஈடுபட்டு வருகிறார்.  2019 ஆம் ஆண்டு ஊர்மிக்கு இந்தியாவில்  பெண்களுக்காக வழங்கப்படும் மிக உயர்ந்த விருதான நாரி சக்தி  விருது வழங்கப்பட்டது.

## வாழ்க்கை
ஊர்மி பாசு கொல்கத்தாவில் பிறந்தார். இவரின் பெற்றோர் இருவரும் மருத்துவ வல்லுநர்கள் ஆவர். ஊர்மிக்கு அவரது பெற்றொர்  நல்ல கல்வியை அளித்தனர்.

[இடது|thumb| [நாரி சக்தி விருது|நாரி சக்தி  விருது பெற்றவர்கள். பாசு வலதுபுறம் ]]

ஊர்மி  2000 ஆம் ஆண்டில் கொல்கத்தாவில் பாலியல் தொழிலாளர்களைப் பராமரிக்கும் "நியூ லைட்" என்ற ஓர் அமைப்பை நிறுவினார். தனது சொந்த நிதியைப் பயன்படுத்தி இவர் இந்த  அமைப்பை உருவாக்கினார் என்பது குறிப்பிடத்தக்கதாகும். ஊர்மியின் இரண்டாவது கணவர் இவரது  அமைப்புக்கு ஆதரவற்ற நிலையில் இருந்ததால் ஊர்மி அவரை விட்டு பிரிந்து சென்றதாக கூறப்படுகிறது. நியூ லைட்டின் அடித்தளத்தில் ஒரு குழந்தைகள் காப்பகம்  உள்ளது.  இக்காப்பகத்தில் பெண்கள் இரவு நேரத்தில் பாதுகாப்பிற்காகத் தங்கலாம். பரம்பரை பரம்பரையாக தொடர்ந்து வரும் விபச்சாரத்தைப் பற்றி இவர் கவலைப்படுகிறார், 90% பாலியல் தொழிலாளர்களின் மகள்கள் சராசரியாக பதின்மூன்று வயதில் விபச்சாரத்தில் ஈடுபடுகிறார்கள்.

2012 ஆம் ஆண்டு ஊர்மியும்  அவரது அமைப்பும்  ஆப் தி இசுகை என்ற ஓர் அமெரிக்கத் திரைப்படத்தில்  இடம் பெற்றனர்.  இவ்வாய்ப்பு அடக்குமுறையை உலகளவில் பெண்களுக்கான வாய்ப்பாக மாற்றியது". நான்கு மணிநேர ஆவணப்படமான  இது  2012 ஆம் ஆண்டு அக்டோபர் மாதத்தில்  திரையிடப்பட்டது.

2019 ஆம் ஆண்டு பன்னாட்டு மகளிர் தினத்தன்று  ஊர்மிக்கு நாரி சக்தி  விருது வழங்கப்பட்டது. "2018" ஆம் ஆண்டிற்கான இவ்விருது இந்திய குடியரசுத் தலைவரால் குடியரசுத் தலைவர் இல்லத்தில் வழங்கப்பட்டது.  பிரதமர் நரேந்திர மோடியும்  விருது வழங்கும் விழாவில்  கலந்து கொண்டார்.

## மேற்கோள்கள்


பகுப்பு:கொல்கத்தா நபர்கள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
துவிங்கிள் கலியா

**துவிங்கிள் கலியா**  (**Twinkle Kalia)**(பிறப்பு 1982)  இந்தியாவைச் சேர்ந்த ஒரு சமூகச் செயற்பாட்டாளர் ஆவார். 1982 ஆம் ஆண்டு பிறந்த இவர் புது தில்லியில் வசித்து வருகிறார்.  அவசர ஊர்திகளுக்காக நிதியளித்தும் இயக்கியும் வருகிறார்.  இவருக்கு 2019 ஆம் ஆண்டு இந்தியாவில் பெண்களுக்காக வழங்கப்படும் மிக உயரிய விருதான நாரி சக்தி விருது வழங்கப்பட்டது .

## வாழ்க்கை
கலியா 1982 ஆம் ஆண்டில் பிறந்தார். 2002  ஆம் ஆண்டு இவர் தனது  கணவர் இமாங்சுவை திருமணம் செய்து கொண்ட போது கணவர் வரதட்சணை வேண்டாம் என்று கூறினார்.  வாடகைக்கு அவசர ஊர்தியை  ஓட்டி வந்த அவர்  சொந்தமாக ஓர் அவசர ஊர்தியை வாங்க விரும்பினார்.  இமாங்சுவின் தந்தை ஆறு வருடங்கள் கோமா நிலைக்குச் சென்றதால், 14 வயதில் அவர் வேலைக்குச் செல்ல வேண்டியிருந்தது. தந்தைக்கு கோமா ஏற்படாமலிருந்தால்  குடும்பம் அவசர ஊர்தியைக் கண்டுபிடிக்கும் முயற்சியில் பல மணிநேரங்களை வீணாக்காமல் இருந்திருக்கும்.

கலியாவுக்கு கல்லீரல் புற்றுநோய் வந்ததால் அவசர ஊர்தி மற்றும் கவனிப்பின் மதிப்பை இவரும் உணர்ந்தார். இவரும் இவருடைய கணவரும் வாழ்வாதாரத்திற்காக ஆயுள் காப்பீட்டு முகவர்களாக பணியில் ஈடுபடுகிறார்கள். ஆனால் இவர்கள் தாங்கள் சேமிக்கும்  பணத்தை எல்லாம் அவசர ஊர்தி  வாங்குவதற்கும் இயக்குவதற்கும் செலவிட்டுள்ளனர். கலியாவும் மஞ்சள் காமாலை நோயால் பாதிக்கப்பட்டார். மூடப்படாத கழிவுநீர் வடிகால்களால் இந்நோய் ஏற்பட்டதாக கலியா நம்பினார். இச்சிக்கல் குறித்து கலியா பல்வேறு  புகார் செய்தாலும் நேர்மறையாக எதுவும் நடக்கவில்லை. ஓர் அரசியல்வாதியாக மாறுவதுதான் ஒரே வழி என்பதை கலியா உணர்ந்தார். 2017 ஆம் ஆண்டு உள்ளூராட்சி மன்றத்தில் போட்டியிட்டார்  .

துவிங்கிள் கலியாவுக்கு 2019 ஆம் ஆண்டு நாரி சக்தி  விருது வழங்கப்பட்டது. "2018" ஆம் ஆண்டிற்கான இவ்விருது இந்திய குடியரசுத் தலைவரால் அவரது இல்லத்தில் வழங்கப்பட்டது. விழாவில்  பிரதமர் நரேந்திர மோடி கலந்து கொண்டார்.

2019 ஆம் ஆண்டில் இவர்கள் மற்ற நகரங்களிலும் அவசர ஊர்தி சேவையில் செயல்பட்டனர்.  இவரும்  இமாங்சுவும் மம்தா பானர்ச்சி மற்றும் நகரத் தந்தை பிர்காத் அக்கீம்  ஆகியோரை சந்தித்து கொல்கத்தாவில் அவசர ஊர்தி  குழுவை அமைப்பது குறித்து விவாதித்தனர்.

## மேற்கோள்கள்

பகுப்பு:தில்லி நபர்கள்
பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
பகுப்பு:1982 பிறப்புகள்
தினேஷ் சிங்

**தினேஷ் சிங்** (*Dinesh Singh*)(புனைபெயர் **பாபு** ) என்பவர் இந்திய அரசியல்வாதி மற்றும் பாரதிய ஜனதா கட்சியின் உறுப்பினர் ஆவார். இவர் சுஜன்பூரின் சட்டமன்ற முன்னாள் உறுப்பினரும் பஞ்சாப் சட்டமன்றத்தின் முன்னாள் துணைச் சபாநாயகரும் ஆவார்

## ஆரம்ப கால வாழ்க்கை
சிங் 17 சூன் 1962-ல் பிறந்தார். இவரின் தந்தை பெயர் பீம் சிங் ஆவார்.

## அரசியல் வாழ்க்கை
சிங் அகில பாரதிய வித்தியார்த்தி பரிசத்தின் (பதான்கோட்) பொதுச் செயலாளராக இருந்தார். இவர் 2007-ல் சுஜன்பூர் சட்டமன்றத் தொகுதியிலிருந்து பஞ்சாப் சட்டப் பேரவைக்குத் தேர்ந்தெடுக்கப்பட்டார். 2012-ல் மீண்டும் சட்டமன்ற உறுப்பினராகத் தேர்ந்தெடுக்கப்பட்டார். 20 மார்ச் 2012 முதல், பஞ்சாப் சட்டப் பேரவையின் துணைச் சபாநாயகராக இருந்து வந்தார்.

## மேற்கோள்கள்

பகுப்பு:வாழும் மக்கள்
பகுப்பு:1962 பிறப்புகள்
சங்கர கௌரீசுவரர் கோயில்

**சங்கரகௌரீசுவரர் கோயில்** (*Shankaragaurishvara Temple*) என்பது  இந்துக் கடவுளான சிவனுக்காக அர்ப்பணிக்கப்பட்டுள்ள ஓர் இந்துக் கோயிலாகும். இது இந்தியாவின் இந்தியாவின் ஜம்மு காஷ்மீர் ஒன்றியப் பகுதியிலுள்ள பாரமுல்லாவுக்கு அருகிலுள்ள பட்டான் என்ற இடத்தில் அமைந்துள்ளது.

பொ.ச.883-க்கும் 902-க்கும் இடையில் ஆண்ட காஷ்மீரின் சங்கரவர்மன் என்பவரால் இந்த கோவில் கட்டப்பட்டது. கோவில் சிதிலமடைந்த நிலையில், பூசைகள் நடத்தப்படுவதில்லை. இது சங்கராச்சாரியார் கோயிலைப் போன்ற பாணியில் கட்டப்பட்டுள்ளது. ஜம்மு -காஷ்மீர் ஒன்றியப் பகுதியில் சுற்றுலாவை மேம்படுத்தும் 15க்கும் மேற்பட்ட முக்கியமான கோயில்களில் இதுவும் ஒன்றாக பட்டியலிடப்பட்டுள்ளது.

## வரலாறு
உத்பால வம்சத்தை நிறுவிய அவந்திவர்மன் இறந்த பின்னர் அவரது மகன் சங்கரவர்மன் பொ.ச.883 இல் ஆட்சிக்கு வந்தார். இவரது காலத்தில் இக்கோயில் (883 &ndash; 902) என்பவரால் கட்டப்பட்டது. ஜம்மு மற்றும் காஷ்மீரின் தலைநகராக இருந்த சிறீநகர் நகரத்திலிருந்து 27 கிலோமீட்டர்கள் (17 மைல்) தொலைவிலுள்ள சங்கரபட்டனம் (இன்றைய பதான்) என்று அழைக்கப்படும் தனது தலைநகரில் அவர் கோயிலைக் கட்டினார். அவர் கோயிலை சிவபெருமானுக்கு அர்ப்பணித்தார். இந்தக் கோயிலைத் தவிர, அவர் தனது மனைவியின் நினைவாக, கோயிலுக்கு அடுத்ததாக மற்றொரு கோயிலையும் கட்டி, அதற்கு சுகந்தீசர் கோயில் என்று பெயரிட்டார். இதுவும் சிவபெருமானுக்கு அர்ப்பணிக்கப்பட்டது. அதே திட்டத்தில் மேலும் சிக்கலான வேலைப்பாடுகளுடன் கட்டப்பட்டது. ஆனால் இது மிகவும் சிறிய அளவில் உள்ளது. தற்போது இரண்டு கோவில்களும் சிதிலமடைந்த நிலையில் காணப்படுகின்றன.

## சான்றுகள்

பகுப்பு:பாரமுல்லா மாவட்டம்
பகுப்பு:சம்மு காசுமீரில் உள்ள இந்துக் கோயில்கள்
பகுப்பு:Coordinates on Wikidata
விலங்கு வெளிக்கள அமைப்பு

**விலங்கு வெளிக்கள அமைப்பு** (*Zoo Outreach Organisation*) என்பது இந்தியாவில் தமிழ்நாட்டில் கோயம்புத்தூரில் உள்ள ஒரு தன்னார்வ தொண்டு நிறுவனமாகும். இந்நிறுவனத்தின் முதன்மையான பணியானதுமிருகக்காட்சிசாலை ஊழியர்களுக்குப் பயிற்சி அளிப்பதிலும் இந்திய உயிரியல் பூங்காக்களில் சிறைபிடிக்கப்பட்ட விலங்குகளின் சூழ்நிலைகளை மேம்படுத்துவதிலும் கவனம் செலுத்துவதாகும். இது ஒட்டுமொத்த இயற்கை மற்றும் வனவிலங்கு பாதுகாப்பு தன்னார்வ தொண்டு நிறுவனமாக உருவெடுத்துள்ளது. மேலும் இது உலக உயிரியல் பூங்காக்கள் மற்றும் மீன்வளங்களின் சங்கத்தின் இணை உறுப்பினராக உள்ளது. 

வனவிலங்கு தகவல் தொடர்பு மேம்பாடு, விலங்கு வெளிக்கள அமைப்பின் சகோதர அமைப்பாகும். இந்நிறுவனம் அச்சுறுத்தப்பட்ட உயிரினங்கள் குறித்த ஆய்விதழ் ஒன்றை வெளியிடுகிறது. இந்நிறுவனத்தின் இணையதளத்தில் வெளியிடப்படுகிறது.

## மேற்கோள்கள்

## மேலும்
* பதிவிறக்கங்கள்: "Zoo Outreach Organisation", இந்தியாவிடமிருந்து ZOO CAMP மற்றும் PHVA அறிக்கைகள் 
* பின் சிக்கல்கள்: "Zoo Outreach Organisation" இன் "ZOOS PRINT இதழ்", இந்தியா 
* அதிகாரப்பூர்வ இணையதளம்: "சென்ட்ரல் ஜூ அத்தாரிட்டி ஆஃப் இந்தியா" (CZA), இந்திய அரசு
* "ஜூ அவுட்ரீச் ஆர்கனைசேஷன்", ஜூ.ஓ
* Zoo Outreach Organisation இணையதளங்கள் ; IUCN/Conservation Breeding Specialist Group (CBSG) இணையதளத்தில் பட்டியலிடப்பட்டுள்ளது. சிபிஎஸ்ஜி தெற்காசியா - சாலி வாக்கர், கன்வீனர் சிபிஎஸ்ஜி; உயிரியல் பூங்கா அவுட்ரீச் அமைப்பு

## வெளி இணைப்புகள்

* 
* "Zoo Outreach Organisation" இன் "ZOOS PRINT இதழ்", இந்தியா
பகுப்பு:இந்திய விலங்கியல் பூங்காக்கள்
பகுப்பு:விலங்கியல் தொடர்புடைய நிறுவனங்கள்
சுந்தா சிசோதியா

**இராவத் சுந்தா** (*Rawat Chunda*) மேவாரின் 3வது சிசோதயர்கர்களின் மகாராணா இலகாவின் மூத்த மகன் ஆவார். மார்வார் இளவரசியான ஹன்சா பாய், இவரின் தந்தையை திருமணம் செய்து கொள்ளும் வரை இவர் மேவாரின் பட்டத்து இளவரசராக இருந்தார். மேலும் ஹன்சாவின் சகோதரர் இரன்மாலின் ஆதரவால் அவர்களின் மகன் மோகல் சிங் மேவாரின் அடுத்த ஆட்சியாளராக அறிவிக்கப்பட்டார். இதனால், இவர் அரசவையை விட்டு வெளியேறி, சுந்தாவத் இராஜபுத்திரர் என்று அறியப்பட்ட தனது ஆதரவாளர்களுடன் தன்னை நிலைநிறுத்திக் கொண்டார்.

## ஆரம்ப கால வாழ்க்கை
இராஜபுத்திரர்களின் சுந்தாவத் துணைக் குலத்தின் முன்னோடியாகக் கருதப்படும் ராவ் சுந்தா, ராவ் இலகாவின் எட்டு குழந்தைகளில் மூத்தவர்.

## சான்றுகள்

பகுப்பு:இராஜஸ்தான் வரலாறு
பகுப்பு:இந்திய வரலாறு
பகுப்பு:இராஜஸ்தான்
தெலங்காணா முதலமைச்சர்களின் பட்டியல்

**தெலங்காணா முதல்வர்** என்பவர் **[[இந்தியா|இந்தியாவின்]] [[தெலங்காணா]]** மாநிலத்தின் தலைமை நிர்வாகி ஆவார். இந்திய அரசியலமைப்புச் சட்டத்தின்படி, ஆளுநர் ஒரு மாநிலத்தின் *[[சட்டப்படி|நீதித்துறைத்]]* தலைவர் ஆவார். ஆனால் *[[நடைமுறைப்படி]]* நிர்வாக அதிகாரம் முதலமைச்சரிடம் உள்ளது. தெலங்காணா சட்டப் பேரவைத் தேர்தலைத் தொடர்ந்து, பெரும்பான்மை இடங்களைப் பெற்ற கட்சியை (அல்லது கூட்டணி) ஆட்சி அமைக்க மாநில ஆளுநர் வழக்கமாக அழைப்பார். ஆளுநர் முதலமைச்சரை நியமிக்கிறார். அதன் அமைச்சர்கள் குழு, கூட்டாகச் சட்டசபைக்குப் பொறுப்பாகும். சட்டசபையில் இவர் மீது நம்பிக்கை இருப்பதால், முதல்வரின் பதவிக்காலம் ஐந்தாண்டுகள் ஆகும் ஆனால், கால வரம்புகளுக்கு உட்பட்டதும் அல்ல.

சூன் 2, 2014 அன்று மாநிலம் உருவாக்கப்பட்டதிலிருந்து, தெலங்காணா இராட்டிர சமிதி கட்சியைச் சேர்ந்த ஒரே ஒரு முதலமைச்சரை மட்டுமே தெலங்காணா கொண்டுள்ளது. இதன் நிறுவனரும் முன்னாள் மத்திய தொழிலாளர் மற்றும் வேலைவாய்ப்பு அமைச்சருமான கே. சந்திரசேகர் ராவ் தற்போதைய முதல்வர் ஆவார். இவர் 2014 மற்றும் 2018 சட்டமன்றத் தேர்தல்களில் தொடர்ந்து வெற்றி பெற்று இரண்டு முறை பதவியேற்றவர் ஆவார்.

7 டிசம்பர் 2023 முதல் இந்திய தேசிய காங்கிரசின் அனுமுலா ரேவந்த் ரெட்டி தற்போதைய முதல்வர் பதவியில் உள்ளார்.

## ஐதராபாத் மாநில முதலமைச்சர்கள்
1948ல் ஐதராபாத் நிஜாமிடமிருந்த ஐதராபாத் மாநிலம், இந்திய அரசுடன் இணைகப்பட்டது. இதில் தெலுங்கானா பகுதியின் 9 தெலுங்கு பேசும் மாவட்டங்களும், கர்நாடகப் பகுதியின் 4 கன்னடம் பேசும் மாவட்டங்களும், தற்போதைய மகாராட்டிரப் பகுதியின் 4 மராத்தி பேசும் மாவட்டங்களும் இடம்பெற்றிருந்தன.

                                    
## பட்டியல்

;விவரம்
* 

;திறவு
*  பதவியின் போது கொல்லப்பட்டார்
*  புதிதாகப் பதவியேற்றுள்ளார்                   
* பதவி விலகினார்

## புள்ளிவிவரங்கள்

; பதவிக் காலத்தின் அடிப்படையில் முதல்வர்களின் பட்டியல்

; கட்சி வாரியாக பட்டியல்

; முதல்வர் அலுவலகத்தை வைத்திருக்கும் மொத்த கால அளவு (நாட்களில்) கட்சிகள்

## மேலும் பார்க்கவும்

* தெலுங்கானா வரலாறு
* தெலங்காணா ஆளுநர்களின் பட்டியல்
* தெலங்காணா சட்டப் பேரவை
* இந்திய மாநிலங்களின் தற்போதைய முதலமைச்சர்கள்
* ஆந்திரப் பிரதேச முதலமைச்சர்களின் பட்டியல்

## குறிப்புகள்

## மேற்கோள்கள்

## வெளி இணைப்புகள்

* முதல்வர் அலுவலகத்தின் அதிகாரப்பூர்வ இணையதளம்
பகுப்பு:தெலங்காணா நபர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்